OpenLLM-France/wikimedia huggingface dataset:
# Menderatze eta sumisio sexual

Menderatze eta sumisio sexual terminoak, normalean batera erabiltzen direnak, adostasun-harremanetan oinarritutako sexu-portaera, -ohitura eta -praktika jakin batzuei egiten diete erreferentzia, pertsona batek beste pertsona bat menderatzea sexu-testuinguru batean, denbora mugatu batean edo orokorrago. BDSMren praktiketako bat da.
Kontaktu fisikoa ez da beharrezkoa, eta anonimoki ere egin daiteke, telefonoaren, posta elektronikoaren edo Interneteko berehalako mezularitza-zerbitzuen bidez (ikus sexu birtuala). Kasu batzuetan biziki fisikoak izan daitezke, eta batzuetan sadomasokismo bihurtzen dira. Praktika horietan, parte-hartzaile bakoitzak atsegin edo gozamen erotikoa sentitzen du menderatzen duen edo menderatzen duen pertsona izateagatik. Menderatzailea izen desberdinak izan ditzake: ama, nagusia. Menderatua, aldiz, otzana, esklaboa. Switch bat bi roletako edozein har dezakeen pertsona bat da. Bi switchek elkarrekin (edo elkarrekin) hainbat aldiz negoziatu eta trukatu ditzakete rolak saio batean.

## Erreferentziak

* ↑ https://mejorconsalud.as.com/relaciones-dominacion-sumision-son-seguras/

## Ikus, gainera

* BDSM
* Dominatrix
* Emakumezkoen dominazioa

## Kanpo estekak

* Datuak: Q1277656
# Menderes ibaia

Menderes edo Büyük Menderes ibaia, historikoki Meandro ibaia (antzinako grezieraz: Μαίανδρος, Maíandros; turkieraz: Büyük Menderes Irmağı), Turkia hego-mendebaldeko ibai bat da. Herrialdearen erdi-mendebaldeko zatian du bere iturburua, 2309 metroko Murat Dagi menditik hegoaldera, eta Banaz izena hartzen du Adigüzeleko uharkara iritsi arte, non emari gutxiagoko antzeko beste ibai batekin elkartzen den, baina askok, benetako Meandro ibaitzat hartzen dutena, hau, antzinako Zelaenae (egun Dinar) hiri frigiarretik gertu jaiotzen dena. 350 kilometroko ibilbide baten ondoren, Egeo Itsasoan itsasoratzen da, Miletotik gertu.
Antzinatean bere grezierazko izenagatik ezagutua, Meandro ibaiak beti harritu zituen greziarrak, kurba zabaleko sigi-sagako ibilbidean aurrera egiteko moduagatik. "Meandro" hitza, beste edozein ibairen halako kurbentzako hartu zen. Meandrok sigi-sagako ibilbide hori marrazten duen tokia, kurba ugari eta ibilgu utziekin (perra lakuak edo antzinako ibilgu lehorrak), itsasoratzetik gertu dagoen ordoki alubialean da, 100 kilometro inguruan. Hala ere, ordoki horretan, ibaiaren ibilgua bideratu zen, ibilguaren ezegonkortasuna eragozteko. Ibilgu artifizialak, ordoki alubialaren bi alboetan kokatutako zati zuzeneko lerroak dira, eta ez dute ibaiaren emari osoa bideratzen, baizik eta ureztatzerako eta uholdeak ekidin edo mugatzeko.

## Ikus, gainera

* Meandro

## Kanpo estekak

* Datuak: Q211089
* Multimedia: Büyük Menderes River / Q211089
# Mendenhall glaziarra

Mendenhall glaziarra Juneaun, Alaskako hego ekialdean dagoen glaziarra da, Mendenhall haranean zehazki. 19 km luzeko hedadura du. Tongass baso nazionalean deituriko gune babestu batean dago.
Glaziarraren jatorrizko izena Sitaantaagu zen; "Herriaren atzealdeko glaziarra", esan nahi duena. Horrela deitzen zioten glaziarrari Tlingitak, zonalde horretako jatorrizko herriak.
1958. urtetik aurrera, berotze globala dela eta, glaziarrak 2,9 km egin ditu atzera. Izotzaren urtze horren ondorioz, leize ederrak sortu dira glaziarraren barnealdean. Leku hauetan, ura haitzetatik pasatzen da, kobalto tonuko bobeda izoztuen azpitik. Izotz honek, urdina izan ezik, argi-espektroaren kolore guztiak hartzen ditu. Uhin luzera horien transmisioa, izotz kristalak kolore urdin berezi batekin hornitzen ditu.

## Kanpo estekak

* Datuak: Q1920336
* Multimedia: Mendenhall Glacier / Q1920336
# Menden (Sauerland)

Menden (Sauerland) Alemaniako udalerria da. Ipar Renania-Westfalia estatuan kokatuta dago, [[Märkisch barrutia|Märkisch]] barrutian. 2014an 53.354 biztanle zituen 86,1 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q4086
* Multimedia: Menden (Sauerland) / Q4086
* Webgune ofiziala
# Menderatze (soziologia eta politika)

Menderatzea gizabanakoek agintea borondatez onartzea da, Max Weberen arabera. Legitimazioaren arabera, hiru menderatze mota bereizi zituen Weberek:
* menderatze tradizionala, komunitatearen historian eta ohituretan oinarritzen dena;
* menderatze karismatikoa, liderraren nortasunean oinarritutakoa;
* menderatze legal-arrazionala, legean eta arrazoian oinarritutakoa.

## Kanpo estekak

* Dominazioa, Gizapedian.
* Datuak: Q1170080
# Mercatorren serie

Matematikan, Mercator seriea edo Newton–Mercator seriea logaritmo naturalen Taylorren seriea da:
    $\ln(1+x)\;=\;x\,-\,{\frac {x^{2}}{2}}\,+\,{\frac {x^{3}}{3}}\,-\,{\frac {x^{4}}{4}}\,+\,\cdots .$
Idazkera batukaria erabiliz idatzia,
    $\ln(1+x)\;=\;\sum _{n=1}^{\infty }{\frac {(-1)^{n+1}}{n}}x^{n}.$
Serieak logaritmo naturalarekin bat egiten du (aldagaia 1 mugitua) −1 < x ≤ 1 denean.

## Historia

Nicholas Mercator, Isaac Newton eta Gregory Saint-Vincentek aurkitu zuten seriea, bakoitzak bere aldetik. Mercator-ek lehen aldiz argitaratu zuen 1668ko Logarithmo-technica tratatuan.

## Deribazioa

Seriea Taylorren teorema aplikatuz lor daiteke, ln x funtzioaren n. deribatua indukzioaren bidez kalkulatua x = 1 puntuan,
    ${\frac {d}{dx}}\ln x={\frac {1}{x}}$ baldintzatik hasiz.
Bestela
    $1-t+t^{2}-\cdots +(-t)^{n-1}={\frac {1-(-t)^{n}}{1+t}}$
serie geometriko finituarekin has daiteke (t ≠ −1) eta hau lortzen da:
    ${\frac {1}{1+t}}=1-t+t^{2}-\cdots +(-t)^{n-1}+{\frac {(-t)^{n}}{1+t}}.$
Beraz:
    $\int _{0}^{x}{\frac {dt}{1+t}}=\int _{0}^{x}\left(1-t+t^{2}-\cdots +(-t)^{n-1}+{\frac {(-t)^{n}}{1+t}}\right)\,dt$
eta gaiz gai integratuz,
    $\ln(1+x)=x-{\frac {x^{2}}{2}}+{\frac {x^{3}}{3}}-\cdots +(-1)^{n-1}{\frac {x^{n}}{n}}+(-1)^{n}\int _{0}^{x}{\frac {t^{n}}{1+t}}\,dt.$
Baldin eta −1 < x ≤1 bada, hondarrak 0-ra jotzen du, $n\to \infty$ doanean.
Adierazpen hori k aldiz gehiago integra daiteke iterazioz, hau lortzeko:
    $-xA_{k}(x)+B_{k}(x)\ln(1+x)=\sum _{n=1}^{\infty }(-1)^{n-1}{\frac {x^{n+k}}{n(n+1)\cdots (n+k)}},$
non
    $A_{k}(x)={\frac {1}{k!}}\sum _{m=0}^{k}{k \choose m}x^{m}\sum _{l=1}^{k-m}{\frac {(-x)^{l-1}}{l}}$
eta
    $B_{k}(x)={\frac {1}{k!}}(1+x)^{k}$
x-ren polinomioak diren.

## Erreferentziak

* ↑ Piskunov, N.. (2009). Kalkulu diferentziala eta integrala. (2. argit. argitaraldia) Udako Euskal Unbertsitatea ISBN 978-84-8438-236-2. PMC 733865801. (Noiz kontsultatua: 2021-12-04).

## Kanpo estekak

* Datuak: Q677568
# Mercato Saraceno

Mercato Saraceno Italiako udalerri bat da. Forlì-Cesenako probintzian kokatuta dago, Emilia-Romagna eskualdean. 6.797 biztanle ditu, 99,33 kilometro koadroko azaleran banatuta.

## Mugakideak

Mercato Saracenok honako udalerri hauekin egiten du muga:
Bagno di Romagna Novafeltria Sarsina Talamello Cesena Roncofreddo Sogliano al Rubicone

## Kanpo estekak

* Datuak: Q99946
* Multimedia: Mercato Saraceno / Q99946
# Merce Cunningham

Mercier Philippe "Merce" Cunningham (Centralia, Washington, 1919ko apirilaren 16a - New York, 2009ko uztailaren 26a) estatubatuar dantzari eta koreografoa izan zen.
1930eko hamarkadan Martha Grahamek dantzan ikusi zuen eta bere taldean kontratatu zuen. Merce New Yorkera joan zen eta Grahamen taldean dantzatu zuen sei urtez. 1944an bakarka dantzatu zuen lehen aldiz, John Cage konpositorearekin egindako kontzertu batean. Cage eta Cunningham bikote izan ziren lehenengoa hil zen arte. 1953an Merce Cunningham Dance Company sortu zuen Black Mountain Collegen irakasle zen bitartean.
200 dantza baino gehiago eta beste 800 emanaldi baino gehiago egin zituen. Maiz kolaboratu zuen beste arlo batzuetako artistekin: musikariak (John Cage, David Tudor, Brian Eno; margolariak (Robert Rauschenberg, Bruce Nauman, Andy Warhol, Roy Lichtenstein, Frank Stella, Jasper Johns)... Eragin handia izan zuen dantza modernoan eta dantzari ugari hezi zituen.
* Datuak: Q318364
* Multimedia: Merce Cunningham / Q318364
# Merced (Kalifornia)

Merced Kaliforniako hiri bat da. Merced konderrian kokatua dago. 2010ean 78.958 biztanle zituen, 60,4 kilometro koadrotan banatuta.

## Ikus, gainera

* Merced konderria

## Kanpo estekak

* Datuak: Q499189
* Multimedia: Merced, California / Q499189
# Merced konderria (Kalifornia)

Merced konderria (ingelesez: Merced County) Kaliforniako konderri bat da, Ameriketako Estatu Batuetan. Hiriburua Merced da. 2010eko zentsuaren arabera 255.793 biztanle zituen, Merced kilometro koadroko azaleran.

## Geografia

Merced konderriak 5.124,32 kilometro koadro ditu. Horietatik 112,76 ura dira. Beste 5.011,55 lurra dira. Biztanleria dentsitatea 0,02 da.

## Demografia

2010eko zentsoan bizi ziren 255.793 pertsonetatik 222.084 txuriak edo hispanoak dira. Horietatik hispano edo latino kategorian 140.485 dira. 8.785 beltzak edo afroamerikarrak. 1.126 amerikar natiboak ziren eta 476 Hawaii edo Pazifikoko irletako natiboak. 18.183 asiarrak ziren. Bestelako arraza bat kategorian 439 biztanle daude. Bukatzeko euren burua arraza bat baino gehiagotan 4.700 pertsonek kokatzen zuten.

### Biztanleria piramidea
## Kanpo estekak

* Datuak: Q109690
* Multimedia: Merced County, California / Q109690
# Mercato San Severino

Mercato San Severino Italiako udalerri bat da. Salernoko probintzian kokatuta dago, Campania eskualdean. 21.634 biztanle ditu, 30,33 kilometro koadroko azaleran banatuta.

## Mugakideak

Mercato San Severinok honako udalerri hauekin egiten du muga:
Baronissi Castel San Giorgio Fisciano Montoro $^{(en)}$ Siano Bracigliano Cava de' Tirreni Roccapiemonte

## Kanpo estekak

* Datuak: Q81049
* Multimedia: Mercato San Severino / Q81049
# Menesble

Menesble Frantziako udalerria da, Côte-d'Or departamenduan dagoena, Borgoina-Franche-Comté eskualdean. 2013an 11 biztanle zituen.

## Demografia
### Biztanleria

2007an Menesble udalerrian erroldatutako biztanleak 10 ziren. Familiak 8 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak) eta 4 seme-alabarik gabeko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 18 etxebizitza zeuden, 6 familiaren etxebizitza nagusia ziren eta 11 bigarren erresidentzia ziren. 16 etxeak ziren eta 2 apartamentuak ziren. 6 etxebizitza nagusietatik 5 bere jabearen bizilekua ziren eta 1 alokairuan okupaturik zegoen; 1ek bi gela zituen, 2 etxek lau zituzten eta 4 etxek bost zituzten. 6 etxek euren parking plaza propioa zuten azpian. 5 etxetan ibilgailu bat zegoen eta 1 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Menesble udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 0 | 70-74 | 4 |
| 4 | 65-69 | 0 |
| 0 | 60-64 | 4 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 5 ziren, horien artean 4 aktiboak ziren eta1 inaktiboa zen. 4 pertsona aktiboak lanean(2 gizon eta 2 emakume) zeuden.. Pertsona inaktibo bakarra erretiratua zegoen.

### Ekonomia jarduerak

2007an herrian zegoen saltoki bakarra «beste zerbitzu jarduera batzuk» multzoan sailkatutako enpresa batena zen.
2000. urtean Menesble udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q664724
* Multimedia: Menesble / Q664724
# Menengai

Menengai kraterra Kenyako ezkutu-sumendi erraldoia da, Rift Haran Handian dagoena. Munduko sumendi-galdararik handienetariko bat du, duela 8.000 urte inguru sortua. Azken erupzio honetatik aurrera, aktibitate bolkanikoak aurrera jarraitzen du.

## Kanpo estekak

* Datuak: Q1672337
* Multimedia: Menengai Crater / Q1672337
# Meneptila

Meneptila Cosmopterigidae familiako tximeleta genero bat da. Bere espezie tipoa Meneptila praedonia da.

## Espezieak

| Espeziea | Irudia | Egoera |
| Meneptila praedonia | | daturik gabe |

## Kanpo estekak

* Datuak: Q6816911
* Espezieak: Meneptila
# Menesjärvi

Menesjärvi, Inari udalerria osatzen duten herrixketako bat da. Paatari ibaiaren hertzean dago, Lemmenjoki Parke Nazionalaren ondoan. Urtean zehar, bisitari asko izaten ditu herrixkak Lemmenjoki Parke Nazionala ikustera hurbiltzen diren turistak.
Izena, inguruan dagoen Menesjärvi aintzirarengatik datorkio.

## Ikus, gainera

* Inari

## Kanpo estekak

* Datuak: Q12263437
# Menestra

Menestra egositako barazki desberdinez eginiko jakia da, eskuarki haragi- edota urdaiazpiko-zatitxoz nahastua.
Iberiar penintsulako iparraldean plater tipikoa da, batez ere Nafarroan. Izena italierazko minestra hitzetik dator, euskaraz "zopa" esan nahi duena.

## Ikus, gainera

* Minestrone

## Erreferentziak

* ↑ Harluxet Hiztegi Entziklopedikoa. Menestra. .
* ↑ Pascual, Carlos. (1977). Guía Gastronómica de España. (1. argitaraldia) Madril: Al-Borak, 64-65 or. ISBN 84-7007-047-9..

## Kanpo estekak

* Datuak: Q6010228
# Meneses de Campos

Meneses de Campos Palentziako udalerria da, Tierra de Campos eskualdean dagoena.
2008ko urtarrilaren 1eko erroldaren arabera 144 biztanle zituen.

## Ikus, gainera

* Palentziako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1918535
* Multimedia: Meneses de Campos / Q1918535
# Menestomorpha

Menestomorpha Agonoxenidae familiako tximeleta genero bat da. Bere espezie tipoa Menestomorpha oblongata da.

## Espezieak

| Espeziea | Irudia | Egoera |
| Menestomorpha kimballi | | daturik gabe |
| Menestomorpha oblongata | | daturik gabe |

## Kanpo estekak

* Datuak: Q10328656
# Menerdiga

Menerdiga Gorobel/Salbadako mendilerroan dagoen ataka edo mendatea da. Toponimo honen ahoskerari dagokionez, azentua bigarren silaban ezarri behar da.
Aiarako lurretan kokatuta dago; udalerri honetako Agiñiga herritik hasten da Menerdigarako igoerarik arruntena. Aiaraldea eta Gaztelako Lausa Harana historikoki lotu izan dituzten pausuetakoa izan da; gaur egun, aldiz, batez ere mendizaleek erabiltzen dute oinezkoentzako ataka hau, bereziki Iturrigorri edo Tologorri (Menerdigatik ekialdera) eta Ungino (ipar-mendebaldera) mendietara igotzeko.
Ingurumarian ondo kontserbatutako izen bereko txabola taldea dago, garai batean artzaintzak eremu horretan zuen indarraren lekuko.

## Ikus, gainera

* Euskal Herriko mendateak

## Kanpo estekak

* Datuak: Q12263436
* Multimedia: Menerdiga / Q12263436
# Menesteo

Menesteo (grezieraz Μενεσθεύς, Menestheús) Atenaseko hamaikagarren errege mitikoa izan zen. Atenastar tropen buru bezala borrokatu zuen Troiako Gerran, hiri honetara, Troiako Zaldiaren bidez sartu zelarik. Gerran egon zen bitartean Atenaseko tronua usurpatu zioten. Horregatik, etxera itzuli ordez, noraezean bidaiatu zuen bere tripulazioarekin Kriso ibaiaren itsasoratzeraino iritsi zen arte, gaur egungo Guadalete ibaia. Paisaiaren edertasuna, klima epela eta bertako lur emankorrak ikusiz, berak gobernaturiko kolonia bat ezarri zuen, legeen bidez gobernatua eta bere izena eman ziona, Menesteoren portua. Portu hau egungo El Puerto de Santa María hirian zegoela uste da.

## Kanpo estekak

* Datuak: Q781867
# Mohamed Osman Jawari

Mohamed Osman Jawari (Afgooye, 1945eko abenduaren 7a – Muqdisho, 2024ko ekainaren 28a) Somalia politikaria izan zen. Somaliako bitarteko presidentea izan zen 2012ko abuztutik irailera.
Zuzenbidean lizentziatu zen Somaliako Unibertsitate Nazionalean, Muqdishon. Garraio eta Lan eta Kirol ministroa izan zen Siad Barre presidentearen gobernuetan. Norvegian erbesteratu zen 1991n, Somaliako gerra zibila hasi zenean, eta 2000ko hamarkadan itzuli zen bere herrialdera. Herrialdearentzat konstituzio berri bat idazteko ardura zuen batzordeko presidente izendatu zuten. Konstituzioa, azkenean, 2012an onartu zen.
2012an parlamentuko presidente hautatu zuten, eta 2018ra arte egon zen karguan. 2012ko abuztutik irailera herrialdeko behin-behineko presidente izan zen presidente berria hautatu arte.
* Datuak: Q646182
* Multimedia: Mohamed Osman Jawari / Q646182
# Mohamed Khalil Jendoubi

Mohamed Khalil Jendoubi (arabieraz: محمد خليل الجندوبي‎; 2002ko ekainaren 1a) Tunisiako taekwondolaria da. Tokion (Japonia) ospatutako 2020ko Udako Olinpiar Jokoetan, Tunisia ordezkatuz, gizonezkoen 58 kiloko taekwondo proban zilarra irabazi zuen.

## Ibilbidea

2018an, brontzezko domina irabazi zuen mutilaren 48 kiloko proban, Buenos Airesen, Argentinan, ospatutako 2018ko Udako Gazte Olinpiar Jokoetan.
2019an, gizonezkoen pisu-fineko proban (54 kg) parte hartu zuen Manchesterko (Erresuma Batua) 2019ko Munduko Taekwondo Txapelketan. Urte berean, Tunisia ordezkatu zuen Rabaten (Maroko) ospatutako 2019ko Afrikako Jokoetan, eta urrezko domina irabazi zuen gizonezkoen 54 kiloko proban 2020ko Tokioko Olinpiar Jokoetan zilarrezko domina eskuratu zuen.
2024ko Parisko Olinpiar Jokoetan brontzezko domina eskuratu zuen.

## Nazioarteko emaitzak

Udako Olinpiar Jokoak :
| Urtea | Lekua | Domina | Kategoria |
| 2020 | Tokio Japonia | 02 ! | 58 kg |
| 2024 | Paris Frantzia | 03 ! | 58 kg |
| Munduko Txapelketa ||||
| Urtea | Lekua | Domina | Kategoria |
| 2022 | Guadalajara Mexiko | 03 ! | 58 kg |
| Afrikako Jokoak ||||
| Urtea | Lekua | Domina | Kategoria |
| 2019 | Rabat Maroko | 01 ! | 54 kg |
| 2023 | Akkra Ghana | 01 ! | 63 kg |
| Afrikako Txapelketa ||||
| Urtea | Lekua | Domina | Kategoria |
| 2021 | Dakar Senegal | 01 ! | 58 kg |
| 2022 | Kigali Ruanda | 01 ! | 58 kg |
| 2023 | Abidjan Boli Kosta | 01 ! | 63 kg |

## Erreferentziak

* ↑ https://web.archive.org/web/20210726030955/https://olympics.com/tokyo-2020/olympic-games/en/results/taekwondo/contest-result-men-58kg-fnl-000100-.htm
* ↑ Pavitt, Michael (2020-02-22)"Olympic medallist earn Tokyo 2020 spots at African taekwondo qualifier in Rabat" Inside the games.biz. 2020-02-25ean begiratua.
* ↑ 1. eguneko emaitzak(PDF) 2020Afrikan Taekwondo Olympic Qualification Tournament. Artxibatua(PDF) Originaletik 2020-02-25ean. 2020-08-09an begiratua
* ↑ "Taekwondo 2. eguneko emaitzak(PDF) 2019 Afrikako Jokoak Artxibatua (PDF) Originaletik 2020-06-26. 2020-02-24 begiratua.

## Kanpo estekak

* Datuak: Q70877022
* Multimedia: Mohamed Khalil Jendoubi / Q70877022
# Mohamed Mahmoud Ould Louly

Mohamed Mahmoud Ould Louly (arabieraz: محمد محمود ولد أحمد لولي‎‎; Tidjikja, 1943ko urtarrilaren 1a - 2019ko martxoaren 16a) mauritaniar militar eta politikaria izan zen.
1978an Mustafa Ould Salekekin Nazio Salbazioko Batzorde Militarra sortu zuen. 1978ko uztailaren 10ean estatu-kolpe bat eman zuten Moktar Ould Daddah presidentearen aurka. 1979ko apirilaren 9an bigarren estatu-kolpe bat eman zuen Mustafa Ould Salek presidentearen aurka. 1979ko ekainaren 3an estatuburua izendatu zen. 1980ko urtarrilaren 4an Mohamed Khouna Ould Haidallak baztertu zuen.

## Kanpo estekak

* Datuak: Q642826
# Mohamed Salah

    Artikulu hau egiptoar futbolariari buruzkoa da; beste esanahietarako, ikus «Salah».
Mohamed Salah Hamed Mahrous Ghaly (arabieraz: محمد صلاح حامد محروس غالى‎ mæˈħam.mæd sˤɑˈlɑːħ ˈɣæːli ahoskatua; Basyoun, Gharbia, Egipto, 1992ko ekainaren 15a) aurrelari gisa jokatzen duen egiptoar futbol jokalari bat da eta bere gaur egungo taldeak Egiptoko Selekzioa eta Ingalaterrako ligako Liverpool taldea dira, 11 dortsalarekin.

## Ibilbidea
### Al Mokawloon Al Arab

Bere ibilbide oparoa, profesionalki, 2010ean hasi zuen, Egiptoko Al Mokawloon Al Arab taldean hain zuzen ere. Bi urte egon zen taldean. Lehen urtean 24 partidu jokatu eta 5 gol sartu zituen, eta bigarrenean 15 partidu jokatu eta 7 gol sartu. Azken denboraldian partidu gutxiago jokatu zituen denboraldi bukaerarako Baselek fitxatu zuelako.

### Basel

2012an, 2,5 milioi euro ordainduta Suitzako Basel taldeak fitxatu zuen. Bertan bi urte eman zituen. Lehen urtea ohitze-urtea izan zen, Europan lehena baitzen. 50 partidu jokatu zituen txapelketa guztien artean, eta 10 gol sartu zituen, 11 asistentzia emateaz gainera. Bigarrenean beste jauzi bat eman zuen jokoan, eta gainera partidu gutxiago jokatuta (40) 12 gol sartu eta 8 asistentzia eman zituen eta.

### Chelsea FC

2014an Chelseak fitxatu zuen, eta handik utzita egon zen 2014-2015 denboraldiaren bigarren erdian Fiorentinan, Chelsearekin 8 partidu besterik jokatuak ez zituenean. 2015-2016 denboraldiaren hasieran AS Romara utzi zuten, eta hurrengo urtean saldu.

### Fiorentina

Denboraldiaren bigarren erdi honetan txapelketa guztien artean 26 partidu jokatu zituen, eta etapa ona igaro zuen. 9 gol sartu zituen, eta 4 asistentzia banatu.

### AS Roma

2015ean Salah-ren lagaketa lortu zuten, 5 milioi ordainduz. Denboraldi horretan 42 partidu jokatu zituen, 15 gol sartu eta 7 asistentzia banatu. Bere errendimendu onaren ondorioz, Chelsearekin negoziatu eta hurrengo udan erosi egin zuten beste 15 milioi ordainduta. Bigarren denboraldi honetan bere behin betiko eztanda izan zen, eta 41 partidutan 19 gol sartu eta 15 asistentzia eman zituen.

### Liverpool FC

2017. urteko udan, Liverpool Ingalaterrako taldeak Salah-ren denboraldia ikusi ondoren bere proiekturako egiptoarra erosi zuen, 42 milioi euro ordainduz. Lehen denboraldia bere ibilbideko onena eta azken urteetan futbol jokalari batek egindako onenetarikoa izan zen. Liverpool Txapeldunen Ligako finalera iritsi zen, eta berak 52 partidu jokatu zituen, 44 gol sartuz eta 16 asistentzia emanez.
Bigarren denboraldian maila jaitsi zuen, oraindik denboraldi ona eginez. Aurreko denboraldiko partidu kopuru bera jokatu zuen eta 27 gol sartu zituen. Gainera, Txapeldunen Liga irabazi zuten, egiptoarraren lehena. 2019-2020 denboraldian linea berdinarekin jarraitu zuen. 48 partidu jokatu zituen, 23 gol sartu eta 13 asistentzia eman.

## Kanpo estekak

* Datuak: Q1354960
* Multimedia: Mohamed Salah / Q1354960
# Mohamed Ould Ghazouani

Mohamed Ould Ghazouani (arabieraz: محمد ولد الغزواني‎; 1956ko abenduaren 4a) Mauritaniako politikari eta armadako jeneral erretiratua da, 2019az geroztik Mauritaniako 9. presidentea izan zena.
Afrikako Batasunako presidentea da 2024ko otsailaz geroztik.
Ghazouani Segurtasun Nazionaleko zuzendari nagusi ohia eta Mauritaniako Indar Armatuen (2008-2018) estatuburu ohia da. Mauritaniako Defentsa ministro izan zen 2018ko urritik 2019ko martxora. Garai hartan bere aurreko Mohamed Ould Abdel Aziz-en aliatu estua, 2019ko ekainaren 22an Mauritaniako presidente hautatu zuten 2019ko presidentetzarako hauteskundeen ostean. 2019ko presidentetzarako hauteskundeetan lortu zuen garaipena independentziaz geroztik herrialdeko botere trantsizio baketsua izan zela aurkeztu zen.

## Kanpo estekak

* Datuak: Q12241106
* Multimedia: Mohamed Ould Ghazouani / Q12241106
# Mohamed Ibrahim El-Sayed

Mohamed Ibrahim El-Sayed El-Sayed, arabieraz محمد إبراهيم السيد•السيد, (Alexandria, Egipto, 1998ko martxoaren 16a), 67 kiloko borroka greko-erromatarrean lehiatzen den kirolari egiptoarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen (Frank Stäbler alemaniarrarekin partekatuz) borroka greko-erromatarrean, Egiptoren izenean; Mohammad Reza Geraei iraniarraren eta Parviz Nasibov ukrainiarraren atzetik.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gizonezkoa, borroka greko-erromatarra 67 kg. |

## Erreferentziak

* ↑ «Mohamed Ibrahim El-Sayed» olympedia.org (Ingelesez)
* ↑ "International Wrestling Database" www.iat.uni-leipzig.de Noiz kontsultatua: 2021-08-09. (Ingelesez)

## Kanpo estekak

* Datuak: Q23764813